2016 a bitcoin éve - szemezgetés az idei éve legfontosabb eseményeiből
2016-12-31 2018-01-11 Zs 0 Hozzászólás 2016, bitcoin árfolyam, hírek
2016 a bitcoin éve volt minden szempontból. Az árfolyam megduplázódott, a kriptopénz elfogadottsága pedig sosem látott méreteket öltött. Az emberek kezdik megismerni a bitcoint és egyre jobban megszeretni.
2016 a bitcoin éve
A következőkben áttekintjük, mi is történt az idei évben a bitcoinnal.
Az év elején még igen más volt a hangulat összehasonlítva napjaikkal: a Washington Post például már temette volna a digitális pénzt. A Kraken online tőzsde azonban nem így látta a dolgokat és a Coinsetter felvásárlásával betette lábát az amerikai bitcoin kereskedési piacra.
Februárban jelentette be az IBM, hogy saját blokklánc rendszert dob a piacra. Ezzel meg is alapozta a bitcoin iránti hangulatot az idei évre. A Blockstream startup ebben a hónapban 55 millió dollárnyi finanszírozást gyűjtött össze. A hónap végén pedig a legnagyobb bányász közösségek bejelentették, hogy elfogadják a SegWit protokollt.
A R3 befektetési bankokból álló csoportosulás márciusban dobta be a hírt, hogy a már tesztelik a blokklánc technológiát a kötvénykereskedési rendszerek kiváltására. Az ausztrál kormány pedig a bitcoin kettős adóztatásának elkerülésére tett kísérleteket.
Áprilisban a Barclays angol bank a Circle statuppal kötött partnerségi megállapodást. Az akkor még bitcoin tőzsdeként is funkcionáló cég az átutalási rendszerek fejlesztésére koncentrálva azóta már felhagyott a bitcoin kereskedéssel. Szintén ebben a hónapban tette lehetővé a Steam, online játék platform a bitcoin elfogadást. A hónap végére pedig a Bitstamp megkapta a jóváhagyást az EU-tól, így a világ első szabályozott bitcoin tőzsdéjévé vált mely az Eurózóna összes országában működhet.
Egész májusban azzal foglalkozott a bitcoin világ, hogy vajon az ausztrál Craig Wright-e az igazi Satoshi Nakamoto. Hogy ez tényleg így van-e, azt mindenki maga döntse el. Ebben a hónapban történt még, hogy a new yorki Gemini tőzsde megkapta a jóváhagyást az Ethereum kereskedésére.
Júniusban a Circle 60 millió dollár finanszírozást szedett össze, megalapozva ezzel az új applikációján pénzügyi hátterét. Június 17-én közel 80 millió dollár összegű ether lett elutalva a DAO számláiról. Bár az összeg visszakerült a számlákra, mire a támadást észlelték az ether ára 27%-ot esett, kockáztatva az Ethereum platform túlélését. A következő hónapban a hálózat tagjai a hardfork mellett döntöttek, hogy hasonló biztonsági visszaélésre ne kerülhessen sor a jövőben.
Egy floridai bíró először hozott határozatot az ügyben, hogy a bitcoin pénznek minősül. Ezt a döntést aztán a nyár során több bíró megerősítette vagy épp ellenkezőleg hozott döntést. Egyértelmű szabályozás azonban továbbra sem alakult ki a bitcoin, mint fizetőeszköz körül.
A nyár végén a Bitfinex online bitcoin tőzsde hekker támadása okozott igen nagy riadalmat. Összesen 70 millió dollár értékű bitcoint loptak el. A hír hatására 20%-ot esett a bitcoin árfolyama is. Nem ez volt az egyetlen támadás az évben, ebben a cikkben gyűjtöttük össze a többi hasonló esetet.
Szeptemberben börtön büntetésre ítélt a holland bíróság egy testvérpárt áramlopásért, amit bitcoin bányászatra használtak fel. Szintén ebben a hónapban indult a Gemini tőzsdén a napi bitcoin aukció.
Svájcban októbertől elérhető lett a bitcoin a vonatjegy kiadó automatákból is, ezzel biztosítva be az ország helyét a digitális innováció területén. A kriptopénz ára, ekkor már 700 dollár felett járt, de az igazi hegymenet csak ezután következett.
Hónap elején a Tump elnökké választása megindította a bitcoin árfolyamát felfelé, ez az emelkedés pedig még most is kitart. Novemberben a Coinbase felhasználói adatokat követelte az amerikai adóhatóság, ami az egész bitcoin közösséget felzaklatta. San Francisco lakossága pedig ingyen használhatta a metrót egy hétvégén át, amikor támadás érte a hálózatot és bitcoint követeltek a hekkerek.
A bitcoin árfolyama először a 800 dolláros, majd a 900 dolláros ellenállást is áttörte, így a BTCUSD kereszt árfolyam év végére már az 1000 dolláros szintet ostromolja.
Mozgalmas éven vagyunk túl és a következő sem ígérkezik lagymatagnak. Roger Ver bitcoin befektető meglátása szerint, 2017 lesz a bitcoin történelem legmozgalmasabb és egyben legsikeresebb éve. Vert idézve, a kormányok az egyetemes elutasítás után kezdik belátni, hogy a bitcoinnal számolni kell. Mi több, megindulhat a nemzeti szintű regulációja.
A védelmi hiányosságok és a blokklánc méretezhetőségéből fakadó korlátok továbbra is zavart okozhatnak ideiglenesen a rendszerben, de alapjaiban már nem okoznak jelentősebb fejfájást. Az elfogadóhelyek növekedésével, az árfolyam emelkedéssel és a bitcoin köztudatba való beépülésével kijelenthetjük, a bitcoin és a kriptopénzek elindultak a felnőtté válás útján. Mi mindenesetre bizakodunk.
BOLDOG, SIKEREKBEN GAZDAG ÚJ ÉVET KÍVÁN A BITCOIN BÁZIS CSAPATA!
2016 bitcoin árfolyam hírek
← Előző A Destinia mostantól csak bitcoint fogad el, ez a válasz a venezuelai hiperinflációra
Események, amik 2017-ben hathatnak a bitcoin árfolyamára Következő →
Makaói ex-gengszter 750 millió dollárt gyűjtött 5 perc alatt egy ICO-val
2018-07-16 Balaxi 0